92 



som det sædvanlige Ræt-Lias Ler paa Bornholm. Rimeligvis skiller 

 en omtrent i NNV — SSØ gaaende Forkastning her Siluren fra Ræt- 

 Lias Dannelserne. 



Denne Dannelses Alder har været meget omtvistet. Ørsted og 

 E sm a hk (S. 25) regnede den til Overgangsbjærget, medens Forchham- 

 mer (Bornh. Kulform. S. 14 — 17) henførte den sammen med Lagene 

 ved Vellengs Aa til Kulformationen. Forchhammer omtaler ogsaa 

 de kegleformede Dannelser i den. Johnstrup (1891. S. 15) ansaa 

 den, skønt med Betænkelighed, for at være Nexø Sandsten, dels af 

 petrografiske Grunde, dels fordi de omtalte, kegleformede Dannelser 

 optræder i den, og dels fordi der ikke findes Kulfragmenter i den. 

 Af petrografiske Grunde henførte Forf. den 1899 til Ræt-Lias. Hertil 

 kan man nu føje forskellige geologiske Grunde, der hæver det over 

 enhver Tvivl, at den hører til Ræt-Lias, først og fremmest Forekom- 

 sten af fedt, graat Ler sammen med Sandstenen N for Kuregaard, 

 dernæst Forekomsten af Kullag i Stranden ud for Grødby Aas Mun- 

 ding og endelig Forekomsten af samme Slags hvid Sandsten og hvidt 

 Ler ved Salene i umiddelbar Sammenhæng med Ræt-Lias Lerarter. 



Vel findes der oven for St. Munkegaard ingen faste Dannelser i 

 Læsaas Bund, før man ved Broen 0 for Limensgade ser de Grønne 

 Skifre; derimod har man ved Brøndgravning og Boring i Brogaard 

 truffet Lag af Sandsten og Grus, der rimeligvis hører til Ræt-Lias, 

 og ved Gravning af en Ajlebeholder i L. Munkegaard har man naaet 

 hvidt Grus, der var overlejret af graat Ræt-Lias Ler. 



NØ for Limensgaard i en lille Bæk, som løber til Læsaa, og i 

 en Grøft, der er Fortsættelse af Bækken, har man truffet baade meget 

 fine og fede og mere sandede Ræt-Lias Lerarter. Farven varierer fra 

 hvid til mørkegraa med blaaligt Anstrøg; ogsaa gullig, ja endog stærk 

 gulliggrøn Farve forekommer, rimeligvis opstaaet ved Forvitring. Ler- 

 lagenes Stilling var vanskelig at se, men gennemgaaende synes de at 

 hælde mod S. Man har her gravet Ler, der har faaet Anvendelse ved 

 Rabekkegaards Kaolinfabrik. 



Her ligger de ældre Dannelser umiddelbart op til disse Lerlag, 

 mod N forekommer Nexø Sandsten i Ugle Enge og mod V kommer 

 Grønne Skifre frem i Læsaa lige V for L. Bukkegaard. Mod Nexø 

 Sandstenen dannes Grænsen af en Forkastning med Retningen VNV — 

 ØSØ, og mod de Grønne Skifre af en Forkastning med Retningen 

 NNV— SSØ. 



Egnen fra Sose forbi Vellengsby til Robedale. 



Fra Lilleaas Munding til Robedale strækker der sig et Bælte al 

 ældre mesozoiske Dannelser med lidt forskellig Brede imellem de 

 Grønne Skifre og Nexø Sandstenen i NØ og Kridtet i SV. Fra Kam- 



